વહેલી સવારે રમણ અને સુરેશ ગામના લોકોની સાથે પિતાના નિશ્ચેતન ખોળિયા પાસે ઉભા હતા. ભાનું અંગરખું સહેજ છાતી આગળથી ઉપસેલું કેમ લાગતું હતું એ તપાસવા રમણ નીચો વળ્યો અને અંગરખા નીચેથી એણે કાગળનો વીંટો ખેંચી કાઢ્યો. વીંટાના બહારનાં ભાગમાં વીમા કંપનીનું ચિહ્ન અને નીચે લખેલી પચાસ હજાર રૂપિયાની રકમ સ્પષ્ટ વંચાતી હતી. સહેજ ઉપર નજર કરતાં રમણની આંખો ભા ની સ્થિર થઇ ગયેલી આંખો સાથે મળી.